Salomon atoloia

Salomon atoloia Indiako ozeanoan kokatutako atoloia da, Txagos uhartediko hirugarrena. Ofizialki Indiako Ozeanoko Britainiar Lurraldeari dagokio. Gaur egun ez da inor bizi.

 Geografia 
Txagos uhartediaren iparraldean kokaturik dagoen atoloi bat da. Atoloiak uharriz eratutako eraztun itxurako egiturak izaten dira, erdian aintzira bat dutela. Uharri horien gainean hondarra eta kokondo zuhaitzak pilatzen dira uharteak osatuz. Salomon atoloian 11 uharte daude:
Île de la Passe
Île Mapou
Île Takamaka
Île Fouquet
Île Sepulture
Île Jacobin
Île du Sel
Île Poule
Île Boddam
Île Diable
Île Anglaise

Guztira 3,56 km²-ko azalera du. Uhartea handienak Île Boddam (1,08 km²) eta Île Anglaise (0,82 km²) dira.

 Historia 
XVIII. mendean Maurizio afrikar kolonia frantsesetik kokondoak ustiatzeko langileak ekarri zituzten, ziurrenik esklabuak izango ziren. Orduan izendatu zituzten uharte guztiak frantsesez.

1837an Robert Moresby HMS Benares itsasontziko komandante britainiarrak atoloiaren lehenengo mapa zehatza egin zuen. 1905ean HMS Sealark itsasontziko B.T. Sommerville komandanteak mapa zehatzagoa egin zuen eta atoloian txagostarrak bizi zirela esan zuen, gehienak Boddam uhartean.

1960. hamarkadan Estatu Batuek base militarra egitea erabaki zuten eta 1967 eta 1973 artean biztanle guztiak kanporatu etahaien animaliak gas ganberatan hil zituzten. Kanporaturiko txagostarrak Mauriziora eta Seychelleetara eraman zituzten. Txagostarrek eraikinak oihanak hartu ditu dagoneko.

 Iruditegia 

 Erreferentziak 

 Kanpo estekak 

Kategoria:Txagos uhartedia
Kategoria:Atoloiak